
Kétarcú haramiák és egyéb állatságok

Dolgozatom központjában Schiller: Haramiák című drámájának szoros szövegelemzése áll. A műelemzés kontextusát a fiziognómiai gondolkodás eszmetörténeti kontextusa adja. A dolgozat első része röviden összefoglalja és felvázolja a fiziognómiai gondolkodás sarokköveit és főbb állításait, vitapontjait, majd elhelyezi Schillernek (a szakirodalom alapján körvonalazódó) fiziognómiai nézeteit. A másik nagyobb fejezet a dráma főszereplőinek karakterelemzését végzi el, a fiziognómiai szakirodalom tükrében. Végkövetkeztetésem szerint a Haramiák cselekménye és szereplőinek karaktere elsősorban a 18. század végi fiziognómiai viták horizontján értelmezhető. Eszerint Schiller drámája a Lavater- Lichtenberg vitához szól hozzá: a vitában megfogalmazodó álláspontok segítik a dráma értelmezését – és fordítva, a dráma értelmezi a fiziognómiai-pathognómiai vita tétjét.



